Ágioi Anárgyroi (Kastoriá)

Ágioi Anárgyroi (; myös Ágii Anárgiri; virallisesti Δημοτική Ενότητα Αγίων Αναργύρων, Dimotikí Enótita Agíon Anargýron) on yksi Kastorián kunnan kunnallisyksiköistä ja entinen itsenäinen Kreikan kunta. Se sijaitsee Kastorián alueyksikössä Länsi-Makedonian alueella. Kunnallisyksikön väkiluku on 2 138 (vuonna 2011).

Ágioi Anárgyroin kunnallisyksikkö käsittää alueen Kastorián kunnan itäosassa. Se on saanut nimensä seudun Pyhien Palkattaparantajien luostarista (Moní Agíon Anargýron). Kunnallisyksikön suurin asutus on Korisóksen kylä. Ágioi Anárgyroi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kastorián kuntaan yhdessä Agía Triádan, Kastrákin, Kleisoúran, Korestían, Makednoín, Mesopotamían ja Vítsin kanssa, jolloin se muuttui uuden kunnan kunnallisyksiköksi.

 Kunnallisyksikön osat 

Ágioi Anárgyroin kunnallisyksikkö muodostuu seuraavista kyläyhdyskunnista ja asutuksista:

 Kylä­yhdys­kunta Kylä tai muu asutus Väkiluku (2011) Korisós Ágios Nikólaos 22 Korisós 998 Lithiá Lithiá 311 Melissótopos Melissótopos 172 Moní Agíon Anargýron  (luostari) 9 Stavropótamos 173 Vasileiás Agía Paraskeví 31 Vasileiás 325 Vérga 97 Yhteensä: 2 138

 Lähteet 

Luokka:Kastoriá
Luokka:Länsi-Makedonian entiset kunnat